Dôvodová správa
k transformácii štátnej príspevkovej organizácie

Nemocnica s poliklinikou Nové Mesto nad Váhom, Štefánikova 1, 
915 31 Nové Mesto nad Váhom

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Nové Mesto nad Váhom a jej premeny na neziskovú organizáciu poskytujúcu všeobecne prospešné služby.
	Vláda dňa 10. apríla 2002 uznesením č. 364 rozhodla o zaradení Nemocnice s poliklinikou Nové mesto nad Váhom do zoznamu rozpočtových a príspevkových organizácií určených na premenu na neziskové organizácie poskytujúce všeobecne prospešné služby.

1.	Základné údaje o štátnej príspevkovej organizácii
Nemocnica s poliklinikou Nové Mesto nad Váhom, so sídlom Štefánikova 1 Nové Mesto nad Váhom bola zriadená Ministerstvom zdravotníctva rozhodnutím č. 1970/1991 –A/VIII.-2 zo dňa 14.6.1991.
Transformačný projekt štátnej príspevkovej organizácie bol na ministerstvo pre správu a privatizáciu národného majetku predložený dňa 11. júna 2002.
Do transformačného procesu v zmysle predloženého projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok ktorý je uvedený v prílohe č. 3.
Peňažná hodnota nehnuteľného majetku štátu, ktorý vstupuje do transformačného procesu bola stanovená znaleckým posudkom č. 054-03/2002 zo dňa 18.3.2002 znalcom Ing. Evou Seifertovou vo výške  32 970 250,- Sk. Zostatková cena hnuteľného majetku bola stanovená znaleckým posudkom č. 10/2002 zo dňa 18.3.2002 znalcom Ing. Borisom Bagarom a znaleckými posudkami č. 15 až 29/2002 zo dňa 14.3.2002 znalcom Ing. Miroslavom Zehetnerom vo výške 23 968 607,- Sk. Prioritný majetok, ktorý je uvedený v prílohe č. 3 tohto materiálu, je vo výške 14 007 185,- Sk. Výška záväzkov k 31.12.2001 predstavuje sumu  56 155 tis. Sk, pričom v transformačnom návrhu, ktorý bol prijatý Ministerstvom zdravotníctva SR sa predpokladá vysporiadanie záväzkov formou oddĺženia zo strany štátu.
Hlavným predmetom činnosti zdravotníckeho zariadenia je poskytovanie ambulantnej zdravotnej činnosti a ústavnej zdravotnej starostlivosti, vrátane záchrannej zdravotnej služby. Nemocnica s poliklinikou zamestnáva 266 zamestnancov z toho 57 lekárov, zdravotných sestier 107.

2. Vybrané údaje zo súvahy k 31.12.2001 ( v tis. Sk) :
Aktíva spolu:									   76 155
z toho: stále aktíva								   38 860
	v tom: nehmotný investičný majetok					          17	
		hmotný investičný majetok					   38 843
		z toho: pozemky						        331
budovy, haly, stavby					   17 511			stroje a zariadenia, dopr. prostriedky, inventár	     9 380			iný hmotný investičný majetok			            0	
			nedokončené hmotné investície			   11 621	
			poskytnuté preddavky na HIM			            0
	obežné aktíva								   37 295
	v tom: zásoby								     4 191	
	           pohľadávky							   30 835
                       finančný majetok                                                                        2 269	                 ostatné aktíva – prechodné účty aktív		                                    0
Cudzie zdroje:									   56 715
z toho: rezervy									0
	 dlhodobé záväzky								0
	 krátkodobé záväzky							   56 715
	 bankové úvery							            0
 ostané pasíva – prechodné účty pasív				            0	        	

3. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva SR prijatý transformačný návrh záujemcu, Zdravotnícki zamestnanci Nemocnice s poliklinikou Nové Mesto nad Váhom.

Zdravotnícki zamestnanci Nemocnice s poliklinikou Nové Mesto nad Váhom v zmysle § 2 ods. 8 písm. a) tansformačného zákona spĺňajú podmienku byť záujemcom v transformačnom procese.  Transformačný návrh záujemcu obsahuje aj ostatné zákonné náležitosti podľa § 4 ods. 1 transformačného zákona. 
Koncepčný návrh záujemcu vychádza z poznania objektívneho stavu financovania NsP Nové mesto nad Váhom, zo skutočnosti, že pri súčasnom financovaní zdravotnej starostlivosti, zdravotné poisťovne nie sú schopné navýšiť platby resp. objednať viac výkonov pre svojich poistencov. Predložený transformačný návrh predpokladá vyrovnané hospodárenie, navrhované opatrenia zabezpečujú poskytovanie zdravotnej starostlivosti v doterajšom rozsahu a kvalite s dodržaním schválenej siete zdravotníckych zariadení.. Na základe týchto skutočnosti záujemca po vzniku neziskovej organizácie plánuje zabezpečovať doterajší rozsah v poskytovaní zdravotnej starostlivosti v danom regióne, zameria sa na predhospitalizačnú fázu, ktorá bude spočívať v rýchlej diagnostike pacientov v priebehu jedného dňa  V ďalšej etape za podmienky zlepšenia financovania, koncepčný návrh uvažuje o zabezpečení jednodňovej chirurgie pre malé a stredne náročné chirurgické zákroky, presunutie maxima zdravotníckych výkonov do mimohospitalizačnej fázy.

4. Záver
Na základe schválených záverov transformačnej komisie zriadenej podľa § 8 transformačného zákona zo dňa ...........................2002 sa navrhuje vláde SR vydať rozhodnutie o transformácii štátnej príspevkovej organizácie Nemocnice s poliklinikou Nové Mesto nad Váhom a jej premenu na neziskovú organizáciu poskytujúcu všeobecne prospešné služby s názvom“ Nemocnica s poliklinikou Nové Mesto nad Váhom, n.o.” so sídlom Štefánikova1 Nové Mesto nad Váhom.